CELEX: 32006D0256
Language: et
Date: 2006-03-27 00:00:00
Title: 2006/256/EÜ: Komisjoni otsus,  27. märts 2006 , millega muudetakse teist korda otsust 2005/758/EÜ Horvaatia territooriumi osade laiendamiseks, kus võetakse teatavaid kaitsemeetmeid seoses kõrge patogeensusega linnugripiga  (teatavaks tehtud numbri K(2006) 891 all)   (EMPs kohaldatav tekst)

30.3.2006   
            
            
               ET
            
            
               Euroopa Liidu Teataja
            
            
               L 92/15
            
         
      KOMISJONI OTSUS,
   27. märts 2006,
   millega muudetakse teist korda otsust 2005/758/EÜ Horvaatia territooriumi osade laiendamiseks, kus võetakse teatavaid kaitsemeetmeid seoses kõrge patogeensusega linnugripiga
   (teatavaks tehtud numbri K(2006) 891 all)
   (EMPs kohaldatav tekst)
   (2006/256/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
   ning arvestades järgmist:
   
               (1)
            
            
               Komisjoni 27. oktoobri 2005. aasta otsus 2005/758/EÜ (milles käsitletakse teatavaid kaitsemeetmeid seoses kõrge patogeensusega linnugripi kahtlusega Horvaatias ning millega tunnistatakse kehtetuks otsus 2005/749/EÜ) (3) võeti vastu pärast seda, kui kõnealune kolmas riik teatas komisjonile kõrge patogeensusega A-tüüpi linnugripiviiruse alatüübi H5 kahtlusest metslindudel tema territooriumil.
            
         
               (2)
            
            
               Horvaatia on teatanud uutest haigusjuhtumitest metslindudel alal, mis ei ole loetletud kõnealuses otsuses, ja seepärast on õigustatud teatava impordi peatamine Horvaatiast, et hõlmata kõnealuse kolmanda riigi territooriumi osa, kuhu haigus on levinud.
            
         
               (3)
            
            
               Seepärast tuleks otsust 2005/758/EÜ vastavalt muuta.
            
         
               (4)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Otsuse 2005/758/EÜ lisa asendatakse käesoleva otsuse lisa tekstiga.
   Artikkel 2
   Liikmesriigid võtavad käesoleva otsuse järgimiseks vajalikud meetmed ning avaldavad need. Nad teavitad komisjoni sellest viivitamata.
   Artikkel 3
   Käesolev otsus on adresseeritud liikmesriikidele.
   
      Brüssel, 27. märts 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 268, 24.9.1991, lk 56. Direktiivi on viimati muudetud 2003. aasta ühinemisaktiga.
   
      (2)  EÜT L 24, 30.1.1998, lk 9. Direktiivi on viimati muudetud Euroopa Parlamendi ja nõukogu määrusega (EÜ) nr 882/2004 (ELT L 165, 30.4.2004, lk 1), parandatud väljaandes (ELT L 191, 28.5.2004, lk 1).
   
      (3)  ELT L 285, 28.10.2005, lk 50. Otsust on muudetud otsusega 2006/11/EÜ (ELT L 7, 12.1.2006, lk 29).
   
      LISA
      
         
            “LISA
            Artikli 1 lõikes 1 osutatud Horvaatia territooriumi osa
            
                        ISO riigikood
                     
                     
                        Riigi nimi
                     
                     
                        Territooriumi osa
                     
                  
                        HR
                     
                     
                        Horvaatia
                     
                     
                        Järgmised Horvaatia piirkonnad:
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska
                                 
                              
                                    —
                                 
                                 
                                    Splitsko-Dalmatinska”